# Tina Vallès i López

Tina Vallès i López (Barcelona, 15 de juny de 1976) és una escriptora, correctora i traductora catalana.

## Biografia

Es va llicenciar en Filologia Catalana a la Universitat de Barcelona l'any 1999. Ha treballat de correctora per a les principals editorials del país, com també per a empreses del sector del disseny i la publicitat. Ha traduït del castellà al català diverses obres, entre les quals: Francesc Boix, el fotògraf de Mauthausen, de Benito Bermejo (2002); Biografia del silenci, de Pablo d'Ors; Un armari ple d'ombra, d'Antonio Gamoneda; Rodoreda: exili i desig, de Mercè Ibarz (2008), o Catalunya serà impura o no serà, de Lluís Cabrera (2010), com també els àlbums de Mortadel·lo i Filemó. Ha escrit diversos llibres de narrativa, entre els quals El parèntesi més llarg, amb què va guanyar el Premi Mercè Rodoreda.
Com a bloguera, és autora dels blogs L'aeroplà del Raval (2003-2007) i Ganxet sota les pedres (2009-2012). És coeditora de la revista digital Paper de Vidre des del 2006 i membre fundadora de l'Associació Professional de Traductors i Intèrprets de Catalunya. El 2017 va guanyar el Premi Anagrama de novel·la amb La memòria de l'arbre, llibre que s'ha traduït a 19 idiomes: castellà, italià, francès, portuguès, gallec, turc, àrab, alemany, polonès, lituà, brasiler, eslovè, rus, coreà i txec. Escriu articles a Vilaweb i és una de les responsables del pòdcast Poc cas, sobre literatura infantil i juvenil.

## Títols publicats

* L'aeroplà del Raval. Barcelona: LaBreu (2006). Narrativa
* El caganer més divertit de Nadal en 3D. Barcelona: Estrella Polar (2011). Narrativa infantil
* Petita història: Palau Güell. Barcelona: Mediterrània (2011). Narrativa infantil
* Maic. Barcelona: Baula (2011). Narrativa
* Un altre got d'absenta. Barcelona: LaBreu (2012). Narrativa
* El parèntesi més llarg. Barcelona: Proa (2013). Narrativa
* La cigala i la formiga. Barcelona: Estrella Polar (2016). Narrativa infantil
* La llebre i la tortuga. Barcelona: Estrella Polar (2016). Narrativa infantil
* Bocabava. Il·lustracions de Gabriel Salvadó. Barcelona: Fragmenta (2016). Narrativa infantil ISBN 978-84-15518-39-6.
* Totes les pors. Barcelona: La Galera (2016). Narrativa infantil
* La marieta sense taques. Barcelona: Bambú (2017). Narrativa infantil
* La memòria de l'arbre. Barcelona: Anagrama (2017). Narrativa
* Crec. Amb il·lustracions d'Alicia Baladan. Barcelona: Kireei (2017). Narrativa infantil
* Erra. Barcelona: Comanegra (2018). Narrativa infantil
* Els pòstits del senyor Nohisoc. Il·lustracions de Christian Inaraja. La Galera (2021). Narrativa infantil.
* El senyor Palomar a Barcelona. Barcelona: Anagrama (2021). Novel·la
* Mira. Il·lustracions de Mercè Galí. Barcelona: Animallibres (2021). Novel·la infantil
* La primera ostra. Barcelona: Babulinka (2023). Narrativa infantil
* Sant Jordi de cap per avall. Barcelona: Comanegra (2024). Narrativa infantil
* Maic. Barcelona: Anagrama (2025). Narrativa
* Cartes imprevistes: Animallibres (2025). Narrativa infantil

## Obres traduïdes

* Bocababa. Trad. Rita Custódio e Àlex Tarradellas (portuguès) i Isabel Llasat (castellà). Fragmenta (2016)
* La memoria del árbol. Trad. Carlos Mayor. Barcelona: Anagrama (2017)
* El paréntesis más largo. Trad. Gonzalo Torné. Batcelona: Godall (2017)
* Crac. Trad. Carlos Mayor. Barcelona: Kireei (2017)
* Erre. Trad. Carlos Mayor. Barcelona: Comanegra (2018)
* La memoria dell'albero (2018)
* A Memória da Árvore (2018)
* La mémoire de l'arbre. Trad. Juliette Lemerle (2019)
* A memoria da árbore. Trad. Xavier Rodríguez Baixeras. Kalandraka (2019)
* Ağacın Hafızası. Trad. Emrah İmre. Can Çocuk (2019). 17 edicions
* Bay Evdeyokumun Post-itleri. Trad. Emrah İmre. Can Çocuk (2024). 5 edicions

## Premis i reconeixements

* Premi Mercè Rodoreda de narrativa per El parèntesi més llarg (2012)
* Premi Anagrama de novel·la per La memòria de l'arbre (2017)
* Premi de Narrativa Maria Àngels Anglada per La memòria de l'arbre (2018)
* Premi Jean Monnet des Jeunes Européens per la versió francesa de La memòria de l'arbre, traduïda per Juliette Lemerle i publicada per l'editorial Philippe Rey (2020)
* Premi Folch i Torres per Els pòstits del senyor Nohisoc (2020)
* Selecció White Ravens per Mira (2022)

## Referències

* ↑ «Tina Vallès i López». Gran Enciclopèdia Catalana. [Consulta: 1r setembre 2022].
* 1 2 «Tina Vallès». Visat.cat. [Consulta: 4 juny 2015].
* ↑ «La memòria de l'arbre». De gènere, 30-07-2017. [Consulta: 14 abril 2020].
* ↑ Vallès, Tina. «Traduir Ibáñez». Visat.cat. [Consulta: 4 juny 2015].
* ↑ «Tina Vallès». Fragmenta Editorial. [Consulta: 4 juny 2015].
* ↑ López-Pampló Rius, Gonçal. «Blogs ran de terra». Traces. [Consulta: 5 juny 2015].
* 1 2 «Tina Vallès guanya el premi Anagrama de novel·la amb ‘La memòria de l'arbre’». VilaWeb.cat. [Consulta: 16 gener 2017].
* ↑ Serra, Montserrat. «Tina Vallès, una història del Raval». Vilaweb. [Consulta: 4 juny 2015].
* ↑ Vidal, Pau. «Tina Vallès: Un altre got d'absenta». Núvol. [Consulta: 4 juny 2015].
* ↑ «Tina Vallès prescindeix de la realitat i busca dins seu les històries d'«El parèntesi més llarg»». Diari Ara. [Consulta: 4 juny 2015].
* ↑ «L'escriptora Tina Vallès parla del seu llibre de contes “El parèntesi més llarg”». Consorci per a la Normalització Lingüística. Arxivat de l'original el 3 de març 2016. [Consulta: 4 juny 2015].
* ↑ Ventura, Albert. «El parèntesi més llarg, de Tina Vallès». elSingular.cat. Arxivat de l'original el 5 de juny 2015. [Consulta: 4 juny 2015].
* ↑ Peix, Susana «'Bocabava', recomanat al programa "Més content que un xínxol"». Canal Blau - Ràdio, 26-03-2016. Arxivat de l'original el 2016-04-17 [Consulta: 6 abril 2016].
* ↑ «21. Crec». Ara.cat.
* ↑ «La memoria del árbol - Vallès, Tina - 978-84-339-9839-2». [Consulta: 25 juny 2019].
* ↑ «La memoria dell'albero - Tina Vallès» (en italià). [Consulta: 25 juny 2019].
* ↑ LeYa. «A Memória da Árvore - VALLÈS, TINA». [Consulta: 25 juny 2019].
* ↑ «La mémoire de l'arbre». [Consulta: 25 juny 2019].
* ↑ «Kalandraka: Detalle libro». Arxivat de l'original el 2019-06-15. [Consulta: 25 juny 2019].
* ↑ «Tina Vallès guanya el quinzè premi de narrativa catalana Maria Àngels Anglada per 'La memòria de l'arbre'». Empordà.info, 17-05-2018. [Consulta: 18 maig 2018].
* ↑ «'La memòria de l'arbre', de Tina Vallès: història d'un èxit internacional», 11-12-2020. [Consulta: 15 desembre 2020].
* ↑ «Víctor Garcia Tur guanya el Sant Jordi, Miquel Desclot el Carles Riba i Anna Gas el Mercè Rodoreda». [Consulta: 15 desembre 2020].
* ↑ «Tina Vallès guanya el Folch i Torres 2020 amb 'Els pòstits del senyor Nohisoc'», 15-12-2020. [Consulta: 16 desembre 2020].

## Enllaços externs

* Tina Vallès i López - Lloc web oficial
* Tina Vallès a Lletra
* Ganxet sota les pedres, blog de Tina Vallès